XXVI
DE PRECEPTO ET
 ADMONITIONE ET CONCILIO

26,1
Iheronimus
 in epistola adversus Iovinianum.  Quo
 precipitur, imperatur
, quod imperatur necesse est fieri, si non fiat penam habet.  Et inferius.  Ubi concilium datur, offerentis arbitrium est.  Ut
 preceptum necessitas
 servientis.


DE PRECEPTO ET ADMONICIONE ET CONCILIO

26,2
Augustus
 in libro de sancta virginitate.  Precepto quisquis non obtemperat, reus est et debitor pene.  Et Paulo post.  Precepto non obedire peccatum est; consilio si uti volueris
, minus boni adipisceris, non mali aliquid
 perpetrabis.

26,3
Idem in primo libro de sermone Domini in monte
.  Aliud est quod iubetur aliud quod monetur, aliud quod ignoscitur.  Iubetur mulier a viro non recedere
.  Quod si recesserit manere in nuptam aut viro reconciliari.  Aliter enim no
 licet facere.  Monetur autem
 vir fidelis si habet uxorem infidelem
 consetientem secum habitare, non eam dimittere.  Licet ergo et dimittere, quia non est preceptum Domini ne dimittat, sed consilium apostoli.  Sicut monetur virgo non nubere, sed si nupserit consilium quidem non tenebit, sed contra
 preceptum non faciet
.  Ignoscitur cum dicitur.  Hoc autem dico secundum veniam, non secundum imperium
.

